LIVE TEXT FC Voluntari - FC Hermannstadt se joacă de la ora 17:30. Dacă nu pierd, ilfovenii o trimit pe Dinamo din nou la retrogradare!
Superliga se reia vineri după pauza prilejuită de meciurile amicale ale naționalei României.
FC Voluntari - FC Hermannstadt, primul meci din Superligă după pauza de campionat datorată partidelor de pregătire ale echipei naționale, se joacă de la ora 17:30, LIVE TEXT pe Sport.ro, în cadrul etapei a doua din play-out.
Gazdele, penultimul loc cu 14 puncte, întâlnesc o echipă din Sibiu care are șanse bune să câștige play-out-ul (locul 2 acum, cu 23 de puncte), chiar dacă FC Hermannstadt nu are drept de joc în cupele europene și, deci, nu ar putea evolua în barajul de Conference League.
Dacă nu pierde azi, FC Voluntari urcă în clasament și o trimite pe Dinamo pe penultimul loc, echivalent cu retrogradarea directă.
FC Voluntari nu a mai câștigat în Superligă de anul trecut
9 decembrie 2023, Rapid - FC Voluntari 1-2: a fost ultimul succes bifat de ilfoveni în campionat. Au urmat patru remize şi opt înfrângeri.
10 victorii a reuşit gruparea sibiană în acest sezon, însă doar una a fost pe teren advers (23 iulie 2023, Poli Iaşi - FC Hermannstadt 1-3).
Cele două echipe s-au mai întâlnit în principala competiţie internă de 16 ori, de cinci ori s-au impus ilfovenii, de şase ori au câştigat sibienii, iar alte cinci partide s-au terminat la egalitate, informează LPF pe site-ul oficial.
Cea mai recentă confruntare directă: 5 februarie 2024, FC Voluntari - FC Hermannstadt 1-1, goluri marcate de Daniel Florea, respectiv Daniel Paraschiv.
Urmăriți SPORT.RO și pe Google News